HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Ihmeet ja evankeliointi
Tervetuloa ohjelman pariin! Olen Hermes Falcao Jr.
Tänään meillä on erityinen aihe.
Puhumme ihmeistä ja evankelioinnista.
Miten ihmeet ja evankeliumin julistaminen liittyvät toisiinsa?
Tämä aihe on lähellä sydäntäni. Katso ohjelma loppuun asti.
Luvassa on uusi, tärkeä osio, -
jossa vastaamme katsojakysymyksiin. Sinäkin voit osallistua siihen.
Voit lähettää meille kysymyksesi sähköpostilla.
Osoite tulee ruutuun myöhemmin.
Kysy meiltä elämästä, palvelutyöstä, Raamatusta, uskonnoista -
tai mistä tahansa.
Vastaamme tai ainakin yritämme vastata parhaan kykymme mukaan -
Raamatun ja raamatullisen totuuden mukaisesti esittämiinne kysymyksiin.
Valitsemme parhaat kysymykset. Lähetä meille kysymyksesi, -
niin vastaamme sinulle.
Olemme siis puhuneet ihmeiden tärkeydestä evankeliumissa.
Raamattu puhuu niistä hyvin selvään sävyyn, -
niin ettei sitä voi olla huomaamatta.
Luen katkelman kohdasta Joh. 10:37.
Tässä Jeesus sanoo: -
"Jos minä en tee Isäni tekoja, älkää uskoko minua."
Vahvasti ilmaistu.
Hän puhuu Isän teoista eli ihmeistä.
Hän sanoo: "Jos minä en tee Isäni tekoja, älkää uskoko minua."
Se on aika painava toteamus, vahva toteamus.
"Mutta jos minä niitä teen, niin, vaikka ette uskoisikaan minua, -
uskokaa [tekojani, että uskoisitte] Isän olevan minussa ja minun [Isässä]."
Jeesus laittaa itsensä likoon.
"Ellen tee ihmeitä ja tekoja, älkää uskoko minuun.
Mutta jos teen, niin, vaikka ette uskoisi minuun, -
uskokaa ihmeiden todistukseen: että Isä on minussa ja minä Isässä."
Kun tutkimme evankeliumia, -
näemme, että se on yliluonnollinen sanoma eri maailmasta.
Miksi se on niin?
Koska muistakaa tämä. Jeesuksesta profetoitiin -
jo tuhansia ja satoja vuosia ennen Hänen tuloaan maan päälle.
Pitää muistaa, että Hän on aina ollut olemassa.
Joh. 1:ssä sanotaan, että alussa oli Sana, Sana oli Jumalan luona -
ja Sana oli Jumala.
Eli entisten aikojen profeetat -
profetoivat Jeesuksen tulosta -
tuhansia vuosia ennen kuin se tapahtui.
Jeesuksen tulemista ennustaneita profetioita on yli 300.
Kun Hän tuli maailmaan, -
Hänen hedelmöittymisensä oli ihme.
Gabriel ilmestyi ja antoi sanoman Marialle.
Maria oli neitsyt. Gabriel sanoi: "Herran Henki tulee yllesi -
ja varjoaa sinut, ja sinä saat lapsen, -
jonka nimeksi tulee Jeesus."
Se on yliluonnollista.
Olemme tottuneet evankeliumiin.
Luemme jouluisin Luukkaan evankeliumia.
Gabriel ilmestyi ja profetoi Kristuksen tulon.
Maria oli neitsyt. Hän tuli raskaaksi. Kertomus on liiankin tuttu, -
mutta jos pysähtyy ajattelemaan, kertomus on aika yliluonnollinen.
Vastaavaa ihmettä ei ole tapahtunut toistamiseen.
Se tapahtui vain kerran historiassa. Sitä ei tapahdu toista kertaa.
Täysin ihmeellistä.
Sitten lapsi syntyi.
Matteuksen evankeliumissa kerrotaan tapahtumasarjasta, -
jossa enkelit ilmestyivät unissa ja johdattivat Joosefia.
Kun Herodes halusi tappaa Jeesuksen, enkeli ilmestyi unessa -
ja johdatti Joosefin lähtemään pakoon Egyptiin ja sitten palaamaan.
Jos pikakelataan siihen, kun Jeesus oli 12-vuotias, -
Jeesus oli yliluonnollisen viisas, -
niin että Hän pystyi keskustelemaan fariseusten, saddukeusten -
ja lainopettajien kanssa Jumalan valtakunnasta.
He tunnistivat yliluonnollisen viisauden.
"Mistä poika sai tällaisen viisauden?"
30-vuotiaana Jeesus kävi Johannes Kastajan luona kasteella.
Taivaat avautuivat.
Jumalan Henki laskeutui Hänen ylleen kyyhkysen lailla.
Isä sanoi: "Tämä on rakas Poikani, johon olen mieltynyt."
Hän sai Pyhän Hengen voiman.
Sitten Hän meni erämaahan, jossa saatana kiusasi Häntä, -
ja lähti sieltä Pyhän Hengen voimalla.
Sitten Hän muutti veden viiniksi Kaanaassa Galileassa.
Sitten Raamattu alkaa kuvailla tapahtumasarjaa erilaisista ihmeistä.
Sokeat näkevät, rammat kävelevät, kuurot kuulevat, spitaali puhdistuu.
Jeesuksen Kristuksen palvelutyössä ihmeet toimivat merkkinä.
Hämmästelen sitä, sillä Hän kutsui opetuslapset.
Matt. 10:ssä Hän antoi heille tehtäväksi julistaa, -
että Jumalan valtakunta on lähellä ja ihmisten tulee tehdä parannus.
Käskyä antaessaan Hän sanoo jotain hyvin vaikuttavaa. Katsokaapa.
Matt. 10:1: -
"Ja hän kutsui tykönsä ne kaksitoista opetuslastaan ja antoi heille vallan -
ajaa ulos saastaisia henkiä -
ja parantaa kaikkinaisia tauteja ja kaikkinaista raihnautta."
Hypätään jakeeseen 7.
Matt. 10:7: "Ja missä kuljette, saarnatkaa ja sanokaa: -
'Taivasten valtakunta on tullut lähelle'. Parantakaa sairaita, -
herättäkää kuolleita, puhdistakaa pitalisia, ajakaa ulos riivaajia.
Lahjaksi olette saaneet, lahjaksi antakaa."
Evankeliumin julistamisen ja ihmeiden esiintulon välillä on yhteys.
Minulta on usein kysytty, -
kumpi on tärkeämpää, sielujen pelastus vai parantumiset.
Sanon: "Ne eivät sulje toisiaan pois. Ne kuuluvat samaan pakettiin."
Evankeliumi on ilosanoma valta- kunnasta. Valtakunta on lähellä.
Siihen liittyvät parannuksenteko, pelastuminen, parantumiset, -
vapautumiset, yliluonnollisuus. Emme poissulje mitään niistä.
Totta kai tavoitteemme on johdattaa pelastukseen niitä, -
jotka eivät vielä tunne Herraa Jeesusta.
Mutta kun julistamme sitä, että Pyhä Henki vahvistaa evankeliumin -
sitä seuraavin tunnusteoin ja ihmein.
Miksi se on niin tärkeää?
Ensinnäkin, koska niin Jeesus julisti evankeliumin.
Toiseksi: niin Hän käski opetuslasten julistaa evankeliumin.
Saatat kysyä: "Entäpä sitten ne, jotka eivät näe ihmeitä mutta julistavat?
Voivatko he tehdä sen?" Totta kai.
Siitä on Raamatussa esimerkkejä.
Apollos julisti evankeliumia, mutta hän ei tiennyt Pyhästä Hengestä -
tässä suhteessa ihmeiden yhteydessä.
Raamattu kertoo, että Paavali tuli ja auttoi häntä näkemään eri asioita.
Mutta avaapa Mark. 16, kuuluisa lähetyskäsky.
Jae 15. "Ja hän sanoi heille: 'Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu;
mutta joka ei usko, se tuomitaan kadotukseen."
Ja nämä merkit seuraavat niitä, jotka uskovat: -
minun nimessäni he ajavat ulos riivaajia, puhuvat uusilla kielillä, -
nostavat käsin käärmeitä, ja jos he juovat jotakin kuolettavaa, -
ei se heitä vahingoita; -
he panevat kätensä sairasten päälle, ja ne tulevat terveiksi."
Jae 19: "Kun nyt Herra Jeesus oli puhunut heille, -
otettiin hänet ylös taivaaseen, ja hän istui Jumalan oikealle puolelle."
Viimeinen asia, josta Jeesus puhui ennen taivaaseen nousemista, -
oli paraneminen. Mahtavaa, eikö?
Hän sanoi, että he panevat kätensä sairasten päälle ja nämä paranevat.
Herran sanottua sen Hänet otettiin taivaaseen.
Eikö olekin mahtavaa?
Ihmeillä ja yliluonnollisuudella on siis tärkeä sija evankelioinnissa.
Jatkamme siitä vielä. Tähän väliin toinen osio.
Jatkan kohta ja rukoilen puolestasi.
KUKA, MITÄ, MISSÄ, MILLOIN, MITEN? KATSOJIEN KYSYMYKSET.
Tämä on aivan uusi ohjelmaosio, -
jossa vastaamme katsojien lähettämiin kysymyksiin.
Lähetä meille kysymyksesi. Vastaamme Raamatusta.
Voit myös kysyä henkilökohtaisesta elämästä, avioliitosta, -
Raamatusta, elämästä, kuolemasta, ikuisuudesta, mikä ikinä askarruttaa.
Lähetä meille kysymyksesi. Valitsemme parhaat kysymykset -
ja vastaamme niihin parhaan kykymme mukaan.
Minulla on tässä kysymys Veronikalta Suomesta.
Hän kirjoittaa: "Hei!
Miten voin saada armolahjoja?"
Hyvä kysymys. 1. Kor. 14:1:ssä sanotaan: -
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa."
Ensinnäkin Raamatun mukaan kehotetaan pyrkimään rakkauteen.
Se on ensimmäinen asia, johon tulisi pyrkiä.
Pyrkikää rakkauteen. Rakkauteen Jumalaa ja ihmisiä kohtaan.
Ja tavoitelkaa hengellisiä lahjoja. Paavali sanoo siis, -
että meidän tulisi tavoitella hengellisiä lahjoja.
Jumala ei käske tavoittelemaan mitään, mitä Hän ei halua antaa.
Ensin pitää ymmärtää, että Jumala tahtoo antaa hengellisiä lahjoja.
Etenkin tulisi tavoitella profetoimisen lahjaa. Tavoitelkaa ja pyrkikää.
Miten sitä tavoitellaan? Pyytämällä Herraa: "Herra, käytä minua.
Täytä minut lahjoillasi. Kehotat Sanassa pyrkimään rakkauteen -
ja tavoittelemaan lahjoja. Tahdon profetoida.
Tahdon laajentaa valtakuntaasi. Tahdon olla käytössäsi."
Pyydä Herraa tietäen, että Hän haluaa antaa.
Hän todella tahtoo antaa lahjoja.
En ehdi lukea sitä kokonaan, mutta 1. Kor. 12 on erinomainen -
luku Pyhän Hengen lahjoista.
1. Kor. 12:4: "Armolahjat ovat moninaiset, mutta Henki on sama; -
ja [palvelutehtävät] ovat moninaiset, mutta Herra on sama; -
ja voimavaikutukset ovat moninaiset, mutta Jumala [...] on sama.
Mutta kullekin annetaan Hengen ilmoitus yhteiseksi hyödyksi."
Hengen siis annetaan ilmetä.
Armolahjat eivät ole ihmistekoisia. Jumala antaa ne.
Niitä voi tavoitella pyytämällä niitä Herralta. Anova saa.
Toinen kysymys.
Kysyjä on Celina Orlandosta Floridasta.
"Kun muutit USA:han uskon kautta, -
johdattiko Pyhä Henki sinua ja perhettäsi?"
Kysymys on henkilökohtainen. Voin vastata.
Olin 17-vuotias, kun muutin vanhempieni kanssa Amerikkaan.
He saivat sanan Jumalalta. Pyhä Henki johdatti heitä.
Minä vain tottelin vanhempiani ja sanoin: "Mennään!"
17-vuotiaalla ei ole juuri valinnanvaraa.
Tottelin mielelläni. Onneksi he kuuntelivat Pyhää Henkeä.
Hedelmä todistaa, että se oli todella Jumalasta.
Eli juuri niin. Muutin perheeni kanssa ja olen siitä iloinen.
Oli hyvä vastata kysymyksiin. Niitä on vielä paljon lisää.
Lähetä kysymyksesi sähköpostilla.
Vastaamme mielellämme. Siunausta!
Jatkamme aiheesta "Ihmeet ja evankeliointi".
Kun julistat evankeliumia Hengen voimassa, -
ihmiset kiinnittävät siihen enemmän huomiota, sillä se ei ole vain sanoja.
Tuot jotain -
taivaallisista luonnolliseen maailmaan.
Se kiinnittää ihmisissä huomiota. "Hetkinen!
Mistä nämä ihmiset puhuvat, -
kun he pystyvät tällaisiin tunnustekoihin aj ihmeisiin?
Minun kannattaa kuunnella, mitä sanomaa he julistavat.
Heillä on luultavasti tarjolla jotain ainutlaatuista."
Kun luen 1. Kor. 2:1:n, apostoli Paavali sanoo: -
"Niinpä, kun minä tulin teidän tykönne, veljet, en tullut -
puheen tai viisauden loistolla teille Jumalan todistusta julistamaan.
Sillä minä olin päättänyt olla teidän tykönänne tuntematta mitään muuta -
paitsi Jeesuksen Kristuksen, ja hänet ristiinnaulittuna.
Ja ollessani teidän tykönänne minä olin heikkouden vallassa ja pelossa -
ja suuressa vavistuksessa, ja minun puheeni ja saarnani -
ei ollut kiehtovia viisauden sanoja, vaan Hengen ja voiman osoittamista".
Hän sanoo, ettei hän käyttänyt ihmisviisautta.
Paavali olisi hyvin voinut käyttää ihmisviisautta.
Hän oli korkeasti koulutettu. Hän tiesi paljon.
Hänellä oli hyvä koulutustausta.
Hän oli erittäin tärkeä mies, fariseusten fariseus.
Hän olisi voinut käyttää ihmisviisautta, mutta hän sanoi, -
ettei hän halunnut tuntea mitään muuta paitsi Kristuksen -
ja Hänet ristiinnaulittuna. J. 4: "ja minun puheeni ja saarnani -
ei ollut kiehtovia viisauden sanoja, -
vaan Hengen ja voiman osoittamista".
Sana "voima" on "dunamis".
Se merkitsee ihmeellistä, yliluonnollista voimaa.
1. Kor. 4:20: -
"Sillä Jumalan valtakunta ei ole sanoissa, -
vaan voimassa."
Tässäkin sana "voima" on "dunamis" eli ihmeitä tekevä voima.
Mikä on syy siihen? Hän vastaa jakeessa 5: -
"ettei teidän uskonne perustuisi ihmisten viisauteen, -
vaan Jumalan voimaan."
Se on salaisuus. Ihmiset kaipaavat nähdä aidon asian.
He kaipaavat nähdä Jumalan lasten ilmestymisen.
Room. kirjeessä sanotaan, että luomakunta odottaa hartaasti -
Jumalan lasten ilmestymistä.
Toisin sanoen maailma huutaa: -
"Jumalan lapset, nouskaa ja näyttäkää minulle, kuka Jumala todella on."
Jeesus sanoi: "Olette maailman valkeus. Olette maan suola."
Kun julistamme evankeliumia, -
olen nähnyt sen näinä kymmenenä vuotena täysiaikaisessa palvelutyössä.
Olen käynyt eri puolella maailmaa.
Joskus ihmiset olivat tosi epäileväisiä. He eivät uskoneet Raamattuun.
Olen nähnyt ateistien tulevan Jeesuksen luo.
Ihmisiä, joilla oli kauhea elämäntyyli,-
on maistanut Jumalan läsnäoloa ja voimaa.
Se vangitsi heidän huomionsa, ja he avautuivat sanomalle.
Meidän pitää ymmärtää, että tarvitsemme Jumalan voimaa -
julistaaksemme evankeliumia. Tarvitsemme Pyhän Hengen voimaa -
ja ilmestymistä julistaaksemme ilosanomaa Jeesuksesta.
Niin se alkoi. Alussa kaikki oli yliluonnollista. Alusta asti.
Hän nousi ylös kolmantena päivänä. Ylösnousemusvoima.
Hän nousi taivaaseen. Hyvin yliluonnollista!
Kuvittele. Olet Öljymäellä. Yhtäkkiä Jeesus otettiin ylös.
Otettiin ylös kaikkien nähden.
Raamatun mukaan 500 ihmistä näki ylösnousseen Jeesuksen.
Se on yliluonnollista. Sanoma on aina ollut yliluonnollinen.
Emme voi vesittää sanomaa sanomalla: "Se oli silloin. Nyt on nyt."
Tiedän, että meillä on nyt tekniikkaa: -
netti, Facebook, Instagram ja muut kanavat.
On mahtavia kameroita ja ohjelmistoja. Se on suurenmoista!
Meidän pitääkin käyttää kaikkea sitä -
parhaalla mahdollisella tavalla.
Mutta ei pidä unohtaa evankeliumin sanoman juurta.
Evankeliointimenetelmät voivat muuttua, se on totta.
Evankeliumin voi esittää monella eri tavalla: -
median, saarnojen, -
joskus draaman, keskustelujen -
ja musiikin kautta.
Mutta sanoma ei ole ikinä muuttunut. Se on sama.
Jeesus Kristus on sama eilen, tänään ja ikuisesti.
Muistakaa se. Menetelmät muuttuvat, -
mutta sanoman ei saa muuttua.
Vaikka sen voi esittää eri tavoin, -
sanoma on yhä voimallinen tänään.
Jeesus pelastaa, parantaa ja vapauttaa yhä.
Siunaan teitä Jeesuksen nimessä. Isä, kiitos jokaisesta katsojasta.
Siunaan heitä. Nosta ihmisiä voimallasi.
Täytä heidät Pyhällä Hengellä. Kosketa sairaita.
Kosketa masentuneita ja ahdistuneita.
Rukoilen Jeesuksen nimessä, vapauta ihmisiä -
Pyhän Hengen voimalla.
Kiitän niistä, jotka kokevat Jumalan kutsua julistamaan evankeliumia.
Heitä pelottaa ja heistä tuntuu, että he ovat sopimattomia.
Etteivät heistä ole siihen.
Omassa voimassa heistä ei olekaan.
Mutta kiitos, että nostat ihmisiä, nuorta sukupolvea, -
joka virtaa Pyhän Hengen voimassa.
Kiitos, että kosketat nyt ihmisiä kaikkialla maailmassa.
Sytytä heidät Pyhän Hengen tulella.
Että tämä sama sanoma, hyvä sanoma valtakunnasta, -
leviää heidän kauttaan Pyhän Hengen voimassa.
Aivan kuten Paavali sanoi, että hänen saarnansa oli Hengen osoittamista.
Herra pyydän Jeesus-nimessä: nosta tätä sukupolvea -
Pyhän Hengen voimassa.
Kiitos jokaisesta nuoresta katsojasta.
Kosketa ja täytä heitä.
Varjele, etteivät maailman kiusaukset vedä heitä pois läsnäolostasi.
Rukoilen, että suot kaikkien Jumalan lasten nousta nyt -
Jeesuksen nimessä.
Herra, kiitos, että kosketat nyt jokaista sairasta.
Vuodata parantava voimasi ja voitelusi, joka murtaa orjuuden ikeen.
Herra, kiitos Jeesuksen nimessä armostasi, kirkkaudestasi, -
voitelustasi.
Pyhä Henki, ylistämme Sinua.
Kosketa tuota henkilöä. Nosta häntä.
Anna seurakuntasi nousta ja julistaa evankeliumia -
sanomaa seuraavin ihmein ja tunnusteoin.
Jeesuksen nimessä, aamen.
Jos Herra on koskettanut sinua ohjelman aikana, -
lähetä meille todistuksesi.
On kiva kuulla, miten Herra on vaikuttanut, koskettanut, puhunut -
eri tavoin.
Todistuksesi on hyvin tärkeä. Se rakentaa uskoamme.
On kiva saada todistuksia meilinä, Facebookissa tai Instagramissa -
työmme seuraajilta ja ohjelman säännöllisiltä katsojilta.
On kiva saada todistuksia. Ne rakentavat ihmisiä.
Kirjoita meille sähköpostia. Lähetä rukouspyyntösi.
Olemme rukoilleet joka viikko kumppanien ja ystävien puolesta, -
Jumalan kosketusta kaipaavien puolesta.
Jos haluat kosketuksen taivaasta, lähetä meille rukouspyyntösi.
Ryhdy työn kumppaniksi. Auta viemään evankeliumia -
useampiin maihin ja kansoihin, jotta sukupolvi lähtisi seuraamaan Herraa.
Tarvitsemme sinua ja tukeasi, jotta voimme tehdä työtä yhdessä.
Kyse ei ole nimestä tai järjestöstä vaan Jumalan valtakunnasta.
Haluamme liittää kädet yhteen kanssasi.
Yhdessä saamme aikaan paljon enemmän.
Kiitos seurasta! Muista katsoa ohjelma ensi kerralla.
Valmistaudu Jumalan siunaukseen. Siunausta, ensi kertaan!
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Rohkaisen ihmisiä tulemaan Revival Explosion -lähetysmatkalle, -
sillä se tuo sellaiselle paikalle, jossa Jumala antaa rakkautensa -
ja saa sinut jakamaan sitä rakkautta -
sekä rakentamaan ja rohkaisemaan Kristus-ruumista, -
samalla kun Hän rohkaisee ja rakentaa ihmistä itseään.
Rohkaisen todella muitakin kuuntelemaan, -
josko Jumala haluaa lähettää sinutkin.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz